Sylvie Testud

Sylvie TESTUD (naskiĝinta  en Lyon), estas teatra kaj kina aktorino, kaj ankaŭ franca verkistino.

 Biografio 
1971: Sylvie naskiĝis la 17-an de januaro en Lyon en modesta familio de itala deveno, de nekonata patro kaj de patrino laboranta kiel komerca kontistino. Ŝi trapasis infanecon kaj adoleskecon en la popola kvartalo "La Croix-Rousse" en Lyon.

1985: Estante 14-jara, ŝi malkovris revelacion por la metio de aktorino spektante Charlotte Gainsbourg en ŝia rolo de kompleksita junulino al kiu ŝi identiĝis, en la filmo L'Effrontée de Claude Miller. Ŝi tiam vizitis kursojn de teatro en Lyon kun aktoro kaj reĝisoro Christian Taponard.

1989: ŝi iris al Parizo por studi historion kaj vizitis kursojn de drama arto, en Cours Florent kaj poste en supera nacia Konservatorio de drama arto dum tri jaroj, kun Jacques Lassalle kaj Catherine Hiegel kiel profesoroj.

1991: ŝi ludis siajn unuajn aktorinajn rolojn en Carne de Gaspard Noé, sekvata de L'histoire du garçon qui voulait qu'on l'embrasse de Philippe Harel en 1994, Le Plus bel âge..., de Didier Haudepin en 1995, Love, etc. de Marion Vernoux en 1996...

1997: Sylvie ekkonis unuan grandan sukceson en kino en Germanio en la filmo Jenseits der Stille de Caroline Link, pro kiu ŝi eklernis la germanan, klarneton, kaj signolingvon. Ŝi estis rekompencita per Premio de Germana filmo kiel plej bona aktorino (germana ekvivalento de la franca César por plej bona aktorino).

1998: Sylvie ludis sian unua grandan rolon en kino kaj ekkonis sian unuan grandan sukceson en Francio per la rolo de Béa en Karnaval, la unua longa filmo de Thomas Vincent, pro kiu ŝi estis nomita al César por plej bona virina espero kaj ricevis premion Michel Simon. Tiam sekvis granda aktorina kariero, kie ŝi preferis aŭtoran kino.

2000: La Captive de Chantal Akerman (adapto de romano La Prisonnière de Marcel Proust), pro kies rolado ŝi estis nomita al Premio de eŭropa kino por plej bona aktorino.

2001: César por plej bona virina espero, pro ŝia rimarkinda biografia interpretado de Christine Papin, unu el la fratinoj Papin en la filmo Les blessures assassines de Jean-Pierre Denis. Rakonto pri juna servistino, kiu suferas pro paranoja psikozo kaj aperas en la gazetaraj kronikoj en 1933 pro murdo de ŝia dungantino kun kompliceco de ŝia fratino Léa.

2003: ŝi publikigis biografion de sia aktorina vivo Il n'y a pas beaucoup d'étoiles ce soir (Ne estas multaj steloj ĉi-vespere) ĉe eldonejo Pauvert.

2004: César por plej bona aktorino, Premio Louis Lumière por plej bona aktorino, Étoile d'or por unua virina rolo, en la filmo Stupeur et tremblements, de Alain Corneau, adapto de la aŭtobiografia romano de Amélie Nothomb, kie ŝi ludas la rolon de tiu ĉi, baraktanta en la kulturaj malsamecoj inter la japana kaj okcidenta profesiaj mondoj, deveninte de Belgio.

2005: Sylvie Testud naskis sian filon Ruben, la 15-an de februaro.

2007: ŝi subtenis la kandidatiĝon de Ségolène Royal en la baloto por elekto de franca prezidento, interalie partoprenante grandan mitingon en stadiono Charléty, la 1-an de majo.

 Ĉefa filmografio 
 1996: Au-delà du silence (Jenseits der Stille) de Caroline Link
 1998: Karnaval de Thomas Vincent
 2000: Sade de Benoît Jacquot
 2000: Les Blessures assassines de Jean-Pierre Denis
 2001: The Château de Jesse Peretz
 2001: Je rentre à la maison de Manoel de Oliveira
 2002: Der Gläserne Blick de Markus Heltschl
 2002: Jedermanns Fest de Fritz Lehner
 2002: Un moment de bonheur de Antoine Santana
 2002: Les Femmes... ou les enfants d'abord... de Manuel Poirier
 2002: Tangos volés de Eduardo de Gregorio
 2002: Aime ton père de Jacob Berger
 2002: Vivre me tue de Jean-Pierre Sinapi
 2003: Stupeur et tremblements de Alain Corneau
 2003: Filles uniques de Pierre Jolivet
 2003: Dédales de René Manzor
 2004: Demain on déménage de Chantal Akerman
 2004: Tout pour l'oseille de Bertrand Van Effenterre
 2004: Cause toujours ! de Jeanne Labrune
 2004: Victoire de Stéphanie Murat
 2004: Les Mots bleus de Alain Corneau
 2005: La vie est à nous ! de Gérard Krawczyk
 2006: La Môme de Olivier Dahan - Simone "Mômone" Berteaud, "duon-fratino" (plej bona amikino) de Édith Piaf
 2007: La France de Serge Bozon
 2008: Sagan de Diane Kurys - Françoise Sagan
 2008: L'Idiot de Pierre Léon
 2009: Le Bonheur de Pierre de Robert Ménard
 2009: Je ne dis pas non de Iliana Lolitch
 2009: Lucky Luke de James Huth
 2009: Vengeance de Johnnie To
 2009: Gamines de Éléonore Faucher
 2009: Lourdes de Jessica Hausner
 2010: La Rafle de Rose Bosch - Bella Zygler
 2010: Mumu de Joël Séria
 2010: Avant l'aube de Raphaël Jacoulot

 Teatro 
 2007: Biographie sans Antoinette de Max Frisch, reĝisoris Hans Peter Cloos

 Romanoj 
 2003: Il n'y a pas beaucoup d'étoiles ce soir - Aŭtobiografio - Éditions Pauvert
 2005: Le ciel t'aidera - Romano - Éditions Fayard
 2006: Gamines - Romano - Éditions Fayard

 Rekompencoj 
 1997: Premio de Germana filmo kiel plej bona aktorino en la filmo Jenseits der Stille de Caroline Link.
 2000: Premio Michel Simon en la filmo Karnaval de Thomas Vincent.
 2001: César por plej bona virina espero en la filmo Les blessures assassines de Jean-Pierre Denis.
 2004: César por plej bona aktorino, Premio Louis Lumière por plej bona aktorino en la filmo Stupeur et tremblements, de Alain Corneau.
 2004: Étoile d'or por unua virina rolo, pro ŝia interpretado en la filmo Stupeur et tremblements, de Alain Corneau.

 Eksteraj ligiloj 

 Sylvie Testud en IMDb

Kategorio:Francaj aktoroj